CELEX: 22016D0517
Language: el
Date: 2015-02-25 00:00:00
Title: Απόφαση της Μεικτής Επιτροπής του ΕΟΧ αριθ. 29/2015, της 25ης Φεβρουαρίου 2015, για την τροποποίηση του παραρτήματος XVII (Πνευματική ιδιοκτησία) της συμφωνίας για τον ΕΟΧ [2016/517]

7.4.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 93/44
               
            ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
      αριθ. 29/2015
      της 25ης Φεβρουαρίου 2015
      για την τροποποίηση του παραρτήματος XVII (Πνευματική ιδιοκτησία) της συμφωνίας για τον ΕΟΧ [2016/517]
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Η οδηγία 2012/28/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με ορισμένες επιτρεπόμενες χρήσεις ορφανών έργων (1) πρέπει να ενσωματωθεί στη συμφωνία για τον ΕΟΧ.
               
            
                  (2)
               
               
                  Για πρακτικούς λόγους, οι πράξεις που απαριθμούνται υπό τον τίτλο «ΠΡΑΞΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΥΠΟΨΗ ΤΑ ΣΥΜΒΑΛΛΟΜΕΝΑ ΜΕΡΗ» στο παράρτημα XVII της συμφωνίας για τον ΕΟΧ επαναριθμούνται.
               
            
                  (3)
               
               
                  Το παράρτημα XVII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το παράρτημα XVII της συμφωνίας για τον ΕΟΧ τροποποιείται ως εξής:
      
                  1.
               
               
                  Υπό τον τίτλο «ΠΡΑΞΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΥΠΟΨΗ ΤΑ ΣΥΜΒΑΛΛΟΜΕΝΑ ΜΕΡΗ», τα σημεία 10 (ψήφισμα 92/C-138/01 του Συμβουλίου) και 11 (ανακοίνωση της Επιτροπής, της 27ης Οκτωβρίου 1992) επαναριθμούνται σε σημεία 1 και 2.
               
            
                  2.
               
               
                  Μετά το σημείο 9η (οδηγία 2008/95/ΕΚ του Ευρωπαϊκού Κοινοβουλίου και του Συμβουλίου) παρεμβάλλεται το ακόλουθο σημείο:
                  
                              «10.
                           
                           
                              
                                 32012 L 0028: Οδηγία 2012/28/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με ορισμένες επιτρεπόμενες χρήσεις ορφανών έργων (ΕΕ L 299 της 27.10.2012, σ. 5).
                              Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
                              
                                          α)
                                       
                                       
                                          Τα κράτη ΕΖΕΣ συμμετέχουν στην ενιαία προσιτή στο κοινό διαδικτυακή βάση δεδομένων που έχει δημιουργηθεί από το Γραφείο Εναρμόνισης στο Πλαίσιο της εσωτερικής αγοράς, όπως αναφέρεται στο άρθρο 3 παράγραφος 6. Τα κράτη της ΕΖΕΣ αναλαμβάνουν το κόστος της μετάφρασης στην ισλανδική και τη νορβηγική γλώσσα, εφόσον είναι αναγκαίο.
                                       
                                    
                                          β)
                                       
                                       
                                          Όσον αφορά τα κράτη της ΕΖΕΣ, η ημερομηνία εφαρμογής που αναφέρεται στο άρθρο 8 είναι η ημέρα έναρξης ισχύος της απόφασης αριθ. 29/2015 της Μεικτής Επιτροπής του ΕΟΧ, της 6ης Φεβρουαρίου 2015.»
                                       
                                    
                        
            Άρθρο 2
      Τα κείμενα της οδηγίας 2012/28/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 3
      Η παρούσα απόφαση αρχίζει να ισχύει στις 26 Φεβρουαρίου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*).
      Άρθρο 4
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, 25 Φεβρουαρίου 2015.
         
            
               Για τη Μεικτή Επιτροπή του ΕΟΧ
            
            
               Ο Πρόεδρος
            
            Gianluca GRIPPA
         
      
      
         (1)  ΕΕ L 299 της 27.10.2012, σ. 5.
      
         (*)  Έχουν αναφερθεί συνταγματικές απαιτήσεις.